305 SHARES Share Tweet

Sâmbătă 16 mai Castelul Vlad Țepeș din București își deschide porțile pentru vizitatori pentru prima dată în acest an. Așa că dacă vă aflați la București sau timpul vă permite să veniți în Capitală merită să vizitați acest Castel. Dacă nu mai aveți o șansă: de Ziua Armatei, pe 25 octombrie. Castelul Ţepeş din Bucureşti este copia fidelă a cetăţii Poenari din județul Argeș.

Echipa Oficiului Naţional pentru Cultul Eroilor a pregătit, cu acest prilej, mai multe surprize pentru toţi aceia care doresc să cunoască mai îndeaproape domeniul cultului eroilor la români. * Concert de fanfară susţinut de orchestra Muzicii Militare din Ministerul Apărării Naţionale * Moment artistic susţinut de actorul Florin Nan * Micro-recital al corului de copii Anastasis din Târgovişte * Exerciţiu de reconstituire istorico-militară, în uniforme specifice Războiului de Independenţă executat de Asociaţia Tradiţia Militară * Intonarea imnului de stat de către baritonul Operei Române, Iordache Basalic * Tombolă-concurs cu premii surpriză * Moment artistic susţinut de trupa de cascadori şi actori profesionişti Lupii Albi * Întâlnirea publicului bucureştean cu veteranul de război – general maior (rt.) Constantin ISPAS * Pe tot parcursul programului oaspeţii se pot întâlni cu membrii Asociaţiei Neam Unit, organizaţie non-guvernamentală care are ca scop promovarea valorilor noastre naţionale * Expoziţii de fotografii, carte şi obiecte ce au aparţinut militarilor români căzuţi în Primul Război Mondial * Oaspeţii vor putea admira panorama Capitalei de pe teresa Castelului Ţepeş.

În parcul Carol din Bucuresti există un castel, mai puțin cunoscut publicului. Castelul are un farmec aparte și atrage privirile trecătorilor prin aspectul medieval, datorită zidurilor de cărămidă roșie, și prin turnul care domină împrejurimile.

Castelul Vlad Țepes a fost construit în 1906, cu ocazia a 40 de ani de domnie a regelui Carol I, când, pe Câmpia Libertății, a fost organizată Expoziția Generală Română. Destinația inițială a construcției a fost crearea unui turn de apă care să alimenteze această expoziție. Arhitectura construcției nu corespundea însă cerințelor estetice ale regelui Carol. S-a găsit imediat o soluție ingenioasă de a masca rezervorul de apă.

Castelul Vlad Țepes a avut mai multe funcții. În 1940 a devenit corp de gardă pentru o unitate militară. În 1945, camerele castelului au fost transformate în dormitoare pentru femeile care lucrau la amenajarea parcului Carol. După anii 1990, edificiul a fost utilizat drept corp de gardă pentru o subunitate de jandarmi, care asigura paza la câteva bănci din Capitală. Din septembrie 2004 a devenit sediul Oficiului Național pentru Cultul Eroilor.

Castelul Vlad Țepes se află pe strada Candiano Popescu din București, la numărul 6, în imediata apropiere a Parcului Carol (Libertatii). Constructia se viziteză doar de două ori pe an: de Ziua Eroilor (Înălțarea Domnului) și de Ziua Armatei, pe 25 octombrie. Castelul Vlad Țepes se vizitează atât de rar deoarece trebuie să urcați niște scări înguste și prost luminate, foarte periculoase. Clădirea nu a mai fost reparată din 1990.

Pentru a ajunge în turn, trebuie să urcați pe o scară de lemn, construită în spirală. De pe platforma turnului se poate admira Parcul Carol I și panorama Bucureștiului. Castelul este o bijuterie arhitectonică și un punct de atracție deosebit pentru cei care vizitează Mausoleul și Mormântul Soldatului Necunoscut aflate în Parcul Carol.

sursa foto: Mihaela Stoica Adevarul

Țărăncuța Urbană sunt eu, Roxana Fata care iubește poveștile, tradițiile, amintirile din copilărie, momentele minunate petrecute alături de cei dragi, dulciurile, florile, grădina cu flori a mamei – lăsată moștenire, satul și viața la țară.

Sunt jurnalist de peste 20 de ani. Am scris despre politică și politicieni în toți acești ani. Acum e vremea de alte subiecte. Sper să vă placă ce scriu, scriu pentru voi, pentru prietenii mei, pentru țărăncuțele mele! Cu drag,

Țărancuța Urbană

tarancutaurbana@gmail.com

Apreciază: Apreciere Încarc...